
1. INTÉZMÉNYI ADATOK
Az intézmény alapítója, fenntartója: 
Martfű Város Önkormányzatának Képviselő-testülete

5435 Martfű, Szent István tér 1.
Alapító Okirat szerinti megnevezés, telephely, intézménytípus:
Az intézmény neve: 

Játékvár Óvoda és Bölcsőde

Székhely: 


5435 Martfű, Munkácsy út 79.

Telephely: 


5435 Martfű, Bata u. 4/a

Tel: 



56/452-155  
E-mail:


bolcsode@martfu.hu
Jogszabályokban meghatározott közfeladata: Gyermekjóléti alapellátás, szociális és gyermekvédelmi feladatok a gyermekek védelméről és gyámügyi igazgatásról szóló 1997. évi XXXI. törvény 94. § (2) bekezdése és (3) bekezdés a) pontja értelmében gyermekek napközbeni ellátása, ezen belül bölcsődei ellátás.

Szakágazat: 


889101 Bölcsődei ellátás

Kormányzati funkció: 
104031 gyermekek bölcsődei ellátása
Illetékessége, működési köre:
Martfű Város Közigazgatási területe és vonzáskörzete
Férőhelyek száma: 34 fő
Nyitva tartás:
 Napos bölcsőde keretében, hétfőtől péntekig 5,30 – 17,00 óráig tart nyitva az intézmény.
Szakmai program készítésének ideje: 2017. május 11.
Szakmai program készítőjének neve: Cseriné Gál Katalin

1.1 Ellátandó célcsoport: 
Martfűn élő 8 - 36 hónapos korú, családban nevelkedő gyermekek.

Az intézmény jogállása:  

Az intézmény rendelkezik alapító okirattal és határozatlan időre kiadott működési engedéllyel. A költségvetési szerv gazdálkodási tevékenységét az irányító szerv kijelölése alapján a Martfű Város Polgármesteri Hivatala látja el. A működtetéshez a vagyon használatához szükséges előirányzataival részben önállóan rendelkezik. 
Az intézmény szakmai alaptevékenysége:
A bölcsőde olyan szolgáltató intézmény, mely a gyermekjóléti alapellátás keretében alaptevékenységként napközbeni ellátást nyújt a gyermekek számára. A bölcsőde feladata a 3 éven aluli gyermekek gondozása, nevelése, testi-szellemi fejlődésének segítése az életkori sajátosságok figyelembe vételével.

1.2  Az ellátandó terület jellemzői:
A bölcsőde a családban nevelkedő 3 éven aluli gyermekek napközbeni ellátását, szakszerű nevelését-gondozását biztosító intézmény.

A személyes gondoskodást nyújtó gyermekjóléti alapellátásnak a feladata a gyermekek testi, érzelmi, értelmi és erkölcsi fejlődésének, jólétének és családban történő nevelésének az elősegítése. Mindezek figyelembevételével határoztuk meg a bölcsődénkben folyó nevelő-gondozó munka szakmai alapelveit, melyek érvényesek a speciális ellátásokra és a szolgáltatásokra is, a sajátosságaiknak megfelelő kiegészítésekkel.

Bölcsődénk saját nevelési-gondozási program szerint dolgozik, amit „A bölcsődei nevelés-gondozás országos alapprogramja" figyelembevételével dolgozott ki. Ez az egymásra épülés biztosítja egyrészt az általános követelmények teljesítését, másrészt a családok és a fenntartók elvárásaihoz és a helyi lehetőségekhez igazodást.

Martfű városa az ország keleti felén, az Alföldön, a Tisza folyó mentén helyezkedik el. A Tisza-parti város Szolnok megyeszékhelyétől 20 km-re található. Állandó lakosainak száma jelenleg 6504 fő.

Bölcsődénk Martfű központjában nyugodt, csendes, zöld övezetben helyezkedik el. Jelenleg 34 férőhelyen, 3 csoportszobában fogadjuk a gyermekeket.

A város külterületén, két nagyobb gyáregység található, belterületén ipartelep, a településen sok kis és középvállalkozás működik, vonzó és jó munkalehetőséget biztosítva a fiatal szülőknek. A településen élő lakosok közt sok a fiatal, többgyermekes család, ahol az édesanyák a gyermekvállalást megelőzően aktív munkavállalók voltak. Bölcsődénk elsősorban azoknak az édesanyáknak – rajtuk keresztül a családjaiknak – próbál segítséget nyújtani, akik szeretnének visszamenni a munka világába, és ehhez gyermekük napközbeni ellátására van szükségük.  Az utóbbi években a születések száma emelkedő tendenciát mutat, így minden évben sikerül a bölcsődei férőhelyszámot betölteni a 0-3 éves korú gyermekekkel. A megváltozott jogszabályok, amelyek támogatják a GYED, GYES melletti munkavégzést, tovább növelik városunkban a bölcsődei ellátás igényét.
2. BEMUTATKOZUNK
Magyarországon az első bölcsődét Brunszvik Júlia alapította, ezzel elindította a csecsemő és kisgyermekek közösségi nevelését. Felismerte, hogy felkészült szakemberekkel hatékonyan lehet a gyermekek szocializálását és nevelését végezni. Ez a megoldás fokozatosan tért hódított országunkban, és széleskörű hálózattá növekedett.
Martfűn 1957. augusztus 20-án nyílt meg az első 60 férőhelyes bölcsőde, a Tisza Cipőgyár Üzemi Bölcsődéjeként. Gyermekek ezrei tették meg itt első lépéseiket, tanultak meg beszélni. A rendszerváltás utáni időszakban rohamosan csökkent a gyermeklétszám, a bölcsőde épületét és a feladatellátást a cipőgyár átadta az önkormányzatnak.

A születések számának csökkenése miatt 1996 márciusában költöztünk át a jelenlegi adaptált épületbe, változó férőhelyszámmal. 1999. augusztus 1-je óta a Játékvár Óvoda és Bölcsőde Bölcsődei Intézményegységeként működünk, 34 férőhellyel.
A bölcsőde jelenleg a város központjában, zöld övezetben, nyugodt, zajmentes területen helyezkedik el.  Belső tagolása, bútorzata, felszerelése megfelelő a bölcsődés korú gyermekek harmonikus, egészséges fejlődéséhez. Nagyon kicsi udvarral, kevés udvari mozgásfejlesztővel rendelkezik. A szülők számára könnyen megközelíthető. 
3. A BÖLCSŐDEI ELLÁTÁS TÖRVÉNYI HÁTTERE
Bevezető

A Játékvár Óvoda és Bölcsőde – Bölcsődei Intézményegységének Szakmai Programja az alábbi jogszabályok, irányelvek és szakmai szabályzók figyelembe vételével készült:

Törvények
· 1991. évi LXIV. törvény a Gyermek jogairól szóló, New Yorkban, 1989. november 20-án kelt Egyezmény kihirdetéséről

· 1992. évi XXXIII. törvény a közalkalmazottak jogállásáról
· 1993. évi XCIII. törvény a munkavédelemről

· 1995. évi XXVIII törvény a nemzeti szabványosításról

· 1997.évi XXXI. törvény a gyermekek védelméről és a gyámügyi igazgatásról (továbbiakban GYVT.)

· 2011. évi CXCV. törvény az államháztartásról (a továbbiakban: 2011. évi CXCV. törvény)

· 2011.évi törvény CXII. törvény az információs önrendelkezési jogról és az információszabadságról

Kormányrendeletek

· 235/1997. (XII.17. Kormányrendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról

· 253/1997. (XII.20) Kormányrendelet az országos településrendezési és építési követelményekről

· 257/2000. ( XII.26) Kormányrendelet a közalkalmazottak jogállásáról szóló 1992. évi XXXIII. törvénynek a szociális valamint a gyermekjóléti és gyermekvédelmi ágazatban történő végrehajtásáról

· 328/2011.(XII.29) Kormányrendelet a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról (a továbbiakban: 328/2011.(XII.29) Kormányrendelet)
· 369/2013. (X. 24.) Korm. rendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről
Miniszteri rendeletek
· 6/2016.(III.24.) EMMI rendelet a személyes gondoskodást nyújtó gyermekjólét, gyermekvédelmi intézmények, valamint személyek szakmai feladatairól és működésük feltételeiről szóló 15/1998.(IV.30.) NM rendelet
· 1/2014(I.16.) EMMI rendelet a fertőző betegségek jelentési rendjéről

· 15/1998.(IV. 30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről (a továbbiakban: 15/1998.(IV. 30.) NM rendelet)

· 18/1998. (VI.3,) NM rendelet a fertőző betegségek és a járványok megelőzése érdekében szükséges járványügyi intézkedésekről

· 33/1998. (VI.24) NM rendelet a munkaköri, szakmai, ill. személyi alkalmasság orvosi vizsgálatáról és véleményezéséről.

· 8/2000. (VIII.4.) SzCsM rendelet a személyes gondoskodást végző személyek adatainak működési nyilvántartásba vételéről (a továbbiakban: 8/2000. (VIII.4.) SzCsM rendelet)

· 9/2000. (VIII.4) SzCsM rendelet a személyes gondoskodást végző személyek továbbképzéséről és a szociális szakvizsgáról (a továbbiakban: 9/2000. (VIII.4) SzCsM rendelet)

· 78/2003. ( XI. 27) GKM rendelet a játszótéri eszközök biztonságáról.

· 62/2011 (VI.30.) VM rendelet a vendéglátó-ipari termékek előállításának és forgalomba hozatalának élelmiszerbiztonsági feltételeiről 

· 37/2014. (IV. 30.) EMMI rendelet a közétkeztetésre vonatkozó táplálkozás-egészségügyi előírásokról 
A bölcsődét érintő helyi, önkormányzati rendeletek
· A gyermekvédelem helyi szabályairól szóló 17/2013 (VII.02.) Önkormányzati rendelet (a továbbiakban: 17/2013 (VII.02.) Önk. rend.)

Módszertani kiadványok, szakmai segédletek
· A bölcsődei nevelés- gondozás országos alapprogramja 2016.
· A bölcsődei nevelés-gondozás szakmai szabályai, Módszertani levél, 2012.

· A bölcsődei nevelés-gondozás országos alapprogramja 

Szociálpolitikai és Munkaügyi Intézet Gyermekjóléti és Gyermekvédelmi Főosztály, Budapest 2008.

· A szakmai munka ellenőrzésének szempontjai

· Bölcsődei szakmai és szervezési útmutató BOMI, Budapest 1991.

· Bölcsődei adaptáció. Módszertani levél BOMI Bp.

· Folyamatos napirend a bölcsődében. Módszertani levél BOMI Bp. 1982.

· Felszerelési Jegyzék. VI. Bölcsődék EüM.Bp. 1994

· A bölcsőde kertje, az épület külső kapcsolatai. Kialakítási útmutató BOMI. Bp. 1986.

· Játék a bölcsődében. Módszertani levél NCSSZI, Bp.2003.

· Nevelési intézmények tervezési előírásai 1 rész : Bölcsődék 

MSZ 24210-1 Budapest, 2011. április

· Bölcsődevilágítási ajánlás TUNGSRAM, Bp. 1987.

· Útmutató a bölcsődei kisgyermeknevelők családlátogatásához BOMI. Bp. 1989.

· A Nemzeti Erőforrás Minisztérium szakmai protokollja 

az egészséges csecsemő (0-12 hónap) táplálásáról 

· Pszichológiai és pedagógiai kutatások eredményei.

· A bölcsődei nevelés-gondozás története alatt felhalmozott emberi és szakmai értékek, módszertani levelek, útmutatók, ajánlások.

· A bölcsődei ellátás nemzetközileg elismert gyakorlata.
Intézményi Szabályzatok:
· Szervezeti és Működési Szabályzat
· Felvételi Szabályzat
· Adatkezelési Szabályzat
· Érdekképviseleti Fórum Szabályzata
· Munkaköri leírások
4. SZEMÉLYI FELTÉTELEK
A Játékvár Óvoda és Bölcsőde – Bölcsődei Intézményegységének szakmai létszáma és szakképzettségük megfelel a 15/1998.(IV. 30.) NM rendelet 1. számú és 2 számú mellékletében előírt követelményeknek. A Játékvár Óvoda és Bölcsőde – Bölcsődei Intézményegységének minden dolgozója rendelkezik munkaköri leírással.

· Bölcsődevezető 




 1 fő

 
felsőfokú szakképzettségű
· Pedagógus I.





1 fő



· Csecsemő – és kisgyermeknevelő 


 
felsőfokú szakképesítésű 



5 fő
· Szakács





1 fő
· Élelmezésvezető (megbízási szerződés alapján)
1 fő
· Ügyintéző





1 fő

· Bölcsődei dajka (mosó – takarítónő) 

2 fő 

Szakmai felkészültség:
Kisgyermeknevelő: 
2016. január 1-től a pedagógus életpálya modell kiterjesztése a bölcsődei szakdolgozókra, akik szakképesítésük mellett felsőfokú végzettséggel rendelkeznek.
Minden kisgyermeknevelő szakképzett és nyilvántartásba vételük megtörtént a 8/2000 (VIII.4) SzCsM. rendelet előírásainak megfelelően. Tudásukat folyamatosan fejlesztik, szinten tartják, és a 9/2000. (VIII.4) SzCsM. rendelet által meghatározott továbbképzési kötelezettségeiknek eleget tesznek. A továbbképzési időszak 6 év, mely idő alatt a kötelező pontokat minden szakdolgozó összegyűjti.  A továbbképzési tervet és a nyilvántartásokat a az intézmény vezetője kezeli és a szükséges dokumentumokat továbbítja Nemzeti Szociális és Szakképzési Központ felé. Minden dolgozó számára biztosított a szakmai fejlődés és a továbbtanulási lehetőség. Rendszeresen tartunk belső továbbképzéseket, ösztönözve az önképzést, és a személyiségfejlődés fontosságát. 

Bölcsődei dajka (technikai személyzet):

2 fő látja el (teljes munkaidőben) a takarítási, mosási teendőket kapcsolt munkakörben. Mindezek mellett szükség szerint felügyel a gyermekekre, illetve a kisgyermeknevelőt segíti a munkájában. A törvényi előírásoknak megfelelően 2018. december 31-ig kell megszerezni a Bölcsődei dajka szakképesítést.
Bölcsődeorvos:
A bölcsődeorvosi teendőket megbízási szerződéssel alkalmazott gyermekorvos látja el, havi 12 órában. Elvégzi a státusz vizsgálatokat, ellátja a panaszos gyermeket, és összeállítja a bölcsőde gyógyszerkészletét.

5. TÁRGYI FELTÉTELEK
Bölcsődénk Martfű központjában nyugodt, csendes környezetben helyezkedik el. Jelenleg 34 férőhelyen, két gondozási egységben, 3 csoportszobában fogadjuk a gyermekeket.

Az udvari játéktevékenység közös területen történik. A működéshez szükséges tárgyi feltételek elfogadhatóak.

A gyermekek életkori összetétele nevelési évenként változó, ehhez alakítjuk a tárgyi környezetet.

A bölcsőde épülete nem bölcsődének épült, adaptált épület 1996-ban került átalakításra. Átalakításkor figyelembe vették a
Bölcsődék Működési Engedélyének Szakmai Követelményei Országos Család- és Gyermekvédelmi Intézet 1998-as kiadványában szereplő előírásokat, valamint a Magyar Szabvány (MSZ 24210-1) Nevelési intézmények tervezési előírásait bölcsődére vonatkozóan.
Az épület adottságai:
 Megfelel az akkori hatályos jogszabályi feltételeknek, építési szabványnak, mely az élet, az egészség és a környezet védelme szempontjából biztonságos, és a szakmai munka szervezését, minőségét, illetve a dolgozók komfort érzetét pozitívan befolyásolja. Kerítéssel körbezárt telken helyezkedik el, nyugodt csendes környezetben. Az épületben két gondozási egység található, az egyik egység 1 csoportszobából, 1 fürdőszobából, 1 gyermeköltözőből áll. A másik egység 2 csoportszobából, 2 fürdőszobából 1 gyermeköltözőből áll. Az intézményben főzőkonyha működik, melyhez adottak a feltételek. Az egyéb helyiségek biztosítják a raktározási, mosási feladatok ellátását, és a dolgozók szociális igényeit. A vezetői iroda alkalmas a napi teendők elvégzésére, iratok tárolására és vendégek fogadására.
Helyiségek:
· Gyermeköltöző

A gyermekbejárat előteréből nyílik és kapcsolódik a fürdőszobához. Felszerelése megfelel a bölcsődés korú gyermekek életkori sajátosságaihoz igazodó öltözködési igényeinek. Tartalmazza azokat a berendezési tárgyakat, bútorokat, melyeket a felszerelési jegyzékben előírtak. 

· Fürdőszoba

Egy gondozási egységben 1-1 gyermekfürdőszoba található. A ráláthatóság a csoportszobákból biztosított, a felszerelése megfelel az előírásoknak, igazodnak a bölcsődés korú gyermekek méreteihez, önállósodásukat elősegítik.

· Gyermekszobák

A gyermekszobák alapterülete megfelel a 15/1998.(IV. 30.) NM rendelet 40.§ (8) bekezdésében meghatározottaknak, mely szerint a 3 m2 /gyermek biztosított.
· A bölcsőde egyéb helyiségei

· vezetői iroda

· takarítószer raktár

· játékraktár

· konyha (tálaló konyha)

· szárazáru-raktár, zöldségraktár, és előkészítő 
· ételmaradék-tároló

· A dolgozók szociális helyiségei

· étkező
· öltöző
· mosdó, zuhanyzó, WC
· Terasz

A gyermekszobákkal egy szintben, közvetlenül ajtókijárattal, a játszókerthez lépcsővel kapcsolódik. Felülete csúszásmentes fagyálló burkolat. A teraszon kint altatás lehetősége nem megoldható az árnyékolás és a levegőztető ágyak hiánya miatt.

· Játszókert

Alapterülete megfelel a „10 m2/ gyermek” feltételnek, melyet burkolt és füvesített felület egyaránt jellemez. A játszókertben homokozó, kisházikó, beépített mozgásfejlesztő található. Az árnyékolást a fák biztosítják. 
Berendezések:
· Bútorok

Az intézményben található bútorok állapota, mérete és mennyisége nagyobb részt megfelel a felszerelési jegyzékben előírtaknak, a gyerekek életkorának és a balesetmentesség feltételeinek. Jellemzőek a lekerekített szélek, az állíthatóság, a tisztántarthatóság. 

· Játékkészlet

Az egészségügyi, pedagógiai és mennyiségi szempontokat figyelembe véve biztosítottak az alap játékok, mind a csecsemő, mind a tipegő és nagycsoportos gyermekek számára. A hiányzó készleteket folyamatosan pótoljuk, a meglévőeket bővítjük, leginkább szülői felajánlások, adományok formájában.
6. BÖLCSŐDÉNK FELADATA
A gyermekjóléti alapellátás részeként a gyermekek napközbeni ellátását biztosítja. Feladata a 3 éven aluli gyermekek gondozása, nevelése, harmonikus testi, szellemi fejlődésének elősegítése az életkori és egyéni sajátosságok figyelembevételével. Fogadjuk a Martfű város területén élő 8 hónapos- 3 éves korú gyermekeket. Ha a gyermek a 3. évét betöltötte, a bölcsődei nevelés-gondozási év végéig maradhat a bölcsődében. Amennyiben fejlettségi szintje alapján még nem érett az óvodai nevelésre, a 4. életévének betöltését követő augusztus 31-ig nevelhető és gondozható az intézményben.
7. SZAKMAI ALAPELVEK, CÉLKITŰZÉSEK
„A bölcsődei nevelés-gondozás országos alapprogramja” keretül szolgál a gyermekjóléti és gyermekvédelmi ellátás keretein belül a 0-3 éves korosztály ellátására vonatkozó szakmai standardok és a bölcsődei nevelés-gondozás egyes területeihez kapcsolódó módszertani javaslatok kidolgozásához.

A bölcsődei nevelés-gondozás országos alapprogramja:
· az általános emberi, etikai alapelvek,

· az ENSZ „Egyezmény a gyermekek jogairól c. dokumentumban rögzítettek,

· a pszichológiai és pedagógiai kutatások eredményei,

· a 0-3 éves életszakasz meghatározó szerepének elismerése,

· a bölcsődei gondozás-nevelés története alatt felhalmozódott értékek,

· a bölcsődei ellátás nemzetközileg elismert gyakorlata,

figyelembe vételével határozza meg a bölcsődében folyó nevelő-gondozó munka szakmai alapelveit. Ezeknek az alapelveknek az elfogadása és a gyakorlatban való érvényesítése a bölcsőde nevelő-gondozó munkájának minimum követelménye.

Az intézmény kapcsolatrendszere

Az intézmény kapcsolatban áll: 
· Martfű Város Önkormányzata, mint fenntartóval,

· a gyermekek egészségügyi ellátásáról gondoskodó helyi intézményekkel,

· helyi Gyermekjóléti és Szociális Szolgáltató Központtal
· a bölcsődét igénybe vevő családokkal

· Jász-Nagykun-Szolnok Megyei Kormányhivatal Szociális és Gyámhivatalával
· Szociális és Gyermekvédelmi Főigazgatósággal
·  Szolnok Megyei Jogú Város Egészségügyi és Bölcsődei Igazgatóságával 

· Magyar Államkincstár Jász-Nagykun-Szolnok Megyei Igazgatóságával
· Jász-Nagykun-Szolnok Megyei Kormányhivatal Népegészségügyi Szakigazgatási Szervével
8. A BÖLCSŐDEI ELLÁTÁS IGÉNYBEVÉTELÉNEK MÓDJA
8.1 Felvétel  
A személyes gondoskodás igénybevétele önkéntes. Ha a gyermek védelme, az ellátás önkéntes igénybevételével nem biztosított, a GYVT. alapján elrendelhető a kötelező igénybevétel. A gyermek felvételét a szülő hozzájárulásával kezdeményezheti még: 

· a körzeti védőnő,
· a háziorvos,
· szociális családgondozó,
· gyermekjóléti szolgálat,
· gyámhatóság.
A szülőnek, gondviselőnek a felvételi kérelmet a bölcsődevezetőhöz írásban kell benyújtania. A döntést az intézmény vezetője hozza meg. A jelentkezési kérelemhez csatolni kell a háziorvos által kiadott igazolást arról, hogy a gyermek egészségi állapota alapján bölcsődében gondozható. 

A bölcsődében gondozhatók körét a 15/1998. (IV.30.) NM rendelet szabályozza. 

Nem gondozható a bölcsődében fertőző beteg gyermek mindaddig, amíg a háziorvos igazolása szerint ez az állapota meg nem szűnik.

Felvétel esetén az intézmény vezetője írásban értesíti a gondviselőt a bölcsődei ellátás biztosításáról, majd jogszabályi kötelezettségének eleget téve (GYVT. 33.§ (2)), tájékoztatást ad az alábbiakról:

· az ellátás tartalmáról és feltételeiről,

· az intézmény által vezetett, reá illetve gyermekére vonatkozó nyilvántartásokról,

· az ellátásra jogosult gyermek hozzátartozói közötti kapcsolattartásról, különösen a látogatás, távozás és visszatérés rendjéről,
· az érték – és vagyonmegőrzés módjáról,
· az intézmény házirendjéről,

· a panaszjoga gyakorlásának módjáról,
· a fizetendő térítési díj, illetve gondozási díjról,
· a jogosult jogait és érdekeit képviselő érdekképviseleti fórumról.
A Gyvt. 32.§ (5) bekezdése alapján a gyermek törvényes képviselője és az intézmény vezetője a gyermekjóléti alapellátás (bölcsődei ellátás) megkezdése előtt megállapodást köt, mely tartalmazza különösen:

a) az ellátás kezdetének időpontját,

b) az ellátás időtartamát, 

c) az intézmény által nyújtott szolgáltatások és ellátások tartalmát, módját,

d) a személyi térítési díj megállapítására és megfizetésére vonatkozó szabályokat,

e) az ellátás megszűntetésének módjait,
f) a gyermek és törvényes képviselője személyazonosító adatait,

g) a gyermek törvényes képviselőjének nyilatkozatát a GYVT. 33§ (2) bekezdésében meghatározott tájékoztatás megtörténtéről.

Megállapodás tervezet a Szakmai Program 1. sz. mellékletében található.

8.2 Az ellátás megszűnése:
Az ellátás megszűnésének szabályait a 15/1998. (IV.30.) NM. rendelet 43.§  tartalmazza. 

Az intézmény vezetője az önkéntesen igénybe vett ellátást megszünteti, ha a jogosult a házirendet ismételten súlyosan megsérti, vagy az ellátás feltételei, okai már nem állnak fenn, mint ahogyan:

· a nevelési év végén - a naptári év augusztus 31-én – ha a gyermek a harmadik életévét betöltötte,
· ha a gyermek testi és szellemi fejlettségi szintje nem érte el az óvodai érettséget, akkor a negyedik életév betöltését követő augusztus 31-ig gondozható bölcsődében,

· ha a bölcsőde orvosa illetve a gyermek háziorvosa szakvéleménye szerint a gyermek egészségi állapota miatt bölcsődében nem gondozható,

· ha a gyermek magatartászavara miatt veszélyezteti a többi gyermek épségét, fejlődését. Ebben az esetben az orvos más szakember (pszichológus stb.) véleményét is kikéri a szakvélemény kiadása előtt.
9. A BÖLCSŐDEI NEVELÉS-GONDOZÁS ALAPELVEI
( forrás: A bölcsődei nevelés-gondozás országos alapprogramja 2016.)

9.1 A család rendszerszemléletű megközelítése 

A család rendszerszemléletű megközelítése értelmében a bölcsődei nevelésben elsődleges szempont a család működésének megismerése, megértése. A rendszerszemlélet lényege, olyan komplex látásmód alkalmazása, amely nem csak a kisgyermeket, hanem a családot is kiindulópontnak tekinti. Az interakciós mintákat a kisgyermek visszatükrözi, ezáltal képet kaphatunk a család erősségeiről és gyengeségeiről. Az erősségek hangsúlyozása által a szakember hozzájárulhat a család életminőségének javításához.

 9.2 A koragyermekkori intervenciós szemlélet befogadása 

A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. A koragyermekkori bölcsődei ellátást nyújtó intézmény, szolgáltató funkcióját tekintve alkalmas színtér a koragyermekkori intervenció szemléletének alkalmazására. Ennek értelmében a kisgyermeknevelő feladata az esetlegesen felmerülő fejlődésbeli lemaradások, megtorpanások felismerése és jelzése.

  9.3 A családi nevelés elsődleges tisztelete 

A kisgyermek nevelése a család joga és kötelessége. A bölcsődei ellátást nyújtó intézmény, szolgáltató a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek értelmében fontos a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsődei ellátást nyújtó intézmény, szolgáltató életébe. 

9.4 A kisgyermeki személyiség tisztelete 

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg. A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával. Figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.

9.5 A kisgyermeknevelő személyiségének meghatározó szerepe
 A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. Ebből adódóan a kisgyermeknevelő felelős a szakmai tudása szinten tartásáért, gyarapításáért, szakmai kompetenciái fejlesztéséért. 

9.6 A biztonság és a stabilitás megteremtése 

A kisgyermek egyéni igényeitől függő bölcsődei ellátást nyújtó intézménybe, szolgáltatóhoz történő beszoktatásra, adaptációs időszakra úgy tekintünk, mint a kisgyermek elveszett biztonságának újrateremtésére. A kisgyermek személyi és tárgyi környezetének állandósága („saját kisgyermeknevelő”-rendszer, felmenőrendszer, csoport- és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.

9.7 Fokozatosság megvalósítása
 A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását. 
9.8 Egyéni bánásmód érvényesítése 
A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. A fejlődés ütemét mindig magához a gyermekhez viszonyítva kell megítélni. Minden új fejlődési állomásnak kiindulópontja maga a gyermek. Ezért fontos, hogy a bölcsődei ellátást nyújtó intézménybe, szolgáltatóhoz járó kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban

9.9 Gondozási helyzetek kiemelt jelentősége 

A gondozási helyzetek a kisgyermeknevelő és a kisgyermek interakciójának bensőséges, intim helyzetei. A gondozási helyzetek megvalósulása során a nevelésnek és a gondozásnak elválaszthatatlan egységet kell alkotnia. A gondozás minden helyzetében nevelés folyik, a nevelés helyzetei, lehetőségei nem korlátozódhatnak a gondozási helyzetekre. A fiziológiás szükségletek kielégítése megteremti a magasabb rendű szükségletek kielégítésének feltételeit. A professzionális gondozás, hozzájárul a személyes kapcsolatok pozitív alakulásához és a nevelési feladatok megvalósulásának egyik kiemelt színtere. 
9.10 A gyermeki kompetenciakésztetés támogatása 
A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Biztosítani kell annak a lehetőségét, hogy a kisgyermek a játékon, a gondozási helyzeteken és egyéb tevékenységeken keresztül ismeretekhez, élményekhez, tapasztalatokhoz jusson, átélhesse a spontán tanulás örömét, megerősödjön benne a világ megismerésének vágya. Kíváncsiságának fenntartásával, pozitív visszajelzések biztosításával segíteni kell önálló kezdeményezéseit, megteremtve ezáltal az egész életen át tartó tanulás igényének, folyamatának biztos alapjait.
10. A BÖLCSŐDEI NEVELÉS-GONDOZÁS FELADATAI
10.1 A családok támogatása, annak erősségeire építve a szülői kompetencia fejlesztése 

A bölcsődei ellátást nyújtó intézmény, szolgáltató, mint a kisgyermekes családokkal kapcsolatba kerülő első gyermekintézmény jelentős szerepet tölt be a szülői kompetencia fejlesztésében. A család erősségeinek megismerése, támogatása a pozitívumok kiemelésével valósul meg. A családi és bölcsődei nevelés összhangja, a szülők és a kisgyermeknevelők közötti egyenrangú, konstruktív, kölcsönös bizalmon alapuló partneri kapcsolat elengedhetetlen feltétel a kisgyermekek harmonikus fejlődéséhez. A szülő ismeri legjobban gyermekét, így közvetíteni tudja szokásait, igényeit, szükségleteit, nagymértékben segítve ezzel a kisgyermeknevelőt a gyermek ismeretén alapuló differenciált, egyéni bánásmód kialakításában. A kisgyermeknevelő, mint szakember, szaktudására, tapasztalataira építve, a szülők igényeihez igazodva közvetíti a kora gyermekkori fejlődéssel, neveléssel kapcsolatos ismereteket, módszereket.
10.2 Egészségvédelem, az egészséges életmód megalapozása 

A szakemberek feladata a kisgyermek fejlődésének nyomon követése, dokumentálása, támogatása, a harmonikus testi és lelki fejlődéséhez szükséges egészséges és biztonságos környezet megteremtése. A primer szükségletek egyéni igények szerinti kielégítése a gondozási helyzetekben valósul meg. A rugalmas, a kisgyermek életkorához, egyéni fejlettségi szintjéhez és az évszakhoz igazodó napirend biztosítja az életkornak megfelelő változatos és egészséges táplálkozást, a játék, a mozgás, a szabad levegőn való aktív tevékenység és pihenés feltételeit. Az egészséges életmód, az egészségnevelés érdekében törekedni kell az alapvető kultúrhigiénés szokások kialakítására. A prevenciós feladatok megvalósításába szükség esetén speciális szakemberek is bevonhatók. Gyermekorvos, dietetikus, gyógypedagógus, pszichológus, mentálhigiénés szakember, gyermekfogszakorvos stb. 
10.3 Az érzelmi és társas kompetenciák fejlesztése 
A biztonságot nyújtó nevelői magatartás magában foglalja a szakember érzelmi elérhetőségét és hitelességét, az érzelmek kifejezésére való ösztönzést, a pozitív és bíztató üzenetek rendszeres közvetítését, a világos elvárások és határok megfogalmazását. A kisgyermek bölcsődei ellátást nyújtó intézménybe, szolgáltatóhoz történő kerülése több lehetőséget teremt a társas kapcsolatok megtapasztalására. Az együttlét helyzetei az énérvényesítés, a tolerancia, az empátia gyakorlásának színterei, amelyek hozzájárulnak az érzelmi és társas kompetenciák fejlesztéséhez. Törekedni kell az együttélés szabályainak elfogadtatására, a mások iránti nyitottság megőrzésére. A kisgyermeknevelő feladata a kisgyermekek beszédkészségének fejlesztése érdekében az ingerekben gazdag, tiszta nyelvi környezet biztosítása, a kommunikációs kedv felkeltése és fenntartása a bölcsődei nevelés-gondozás minden helyzetében, mondókák, énekek, versek, mesék közvetítésével. Különös figyelmet kell fordítani a sajátos nevelési igényű és a hátrányos helyzetű gyermekek társas és érzelmi kompetenciáinak fejlesztésére szükség esetén más segítő szakemberek bevonásával is.
10.4 A megismerési folyamatok fejlődésének segítése 

A kisgyermek érdeklődésének erősítése a játékos felfedezés és a cselekvéses tanulás lehetőségeinek megteremtése a kisgyermeknevelő aktív részvételével és a megfelelő környezet kialakításával történik. A bölcsődei nevelés-gondozás helyzeteiben a szakember ismeretet nyújt, segíti a tájékozódást, a tapasztalatok és élmények feldolgozását. A kisgyermek igényeihez igazodó közös tevékenység során szerepet kap az élmények, viselkedési és helyzetmegoldási minták nyújtása, az önálló próbálkozás és a kreativitás támogatása. Az önálló választás és a döntési képesség kialakulását segíti a bátorító, ösztönző nevelői magatartás.
11. AZ  IGÉNYBEVEVŐK ÉS A SZEMÉLYES GONDOSKODÁST VÉGZŐ SZEMÉLYEK JOGAINAK VÉDELMÉVEL KAPCSOLATOS SZABÁLYOK
Gyermeki jogok védelme:
A gyermeki jogok védelme minden olyan természetes és jogi személy kötelessége, aki a gyermek nevelésével, oktatásával, ellátásával foglalkozik

A GYVT. II. fejezete részletezi a gyermeki jogokat, a gyermeki jogok védelmét, illetve a szülői jogokat és kötelességeket. 
11.1 A kisgyermek jogai:
1989. november 20-án fogadta el az ENSZ Közgyűlése a Gyermek Jogairól szóló Egyezményt. Ebben a dokumentumban foglalták össze azoknak a jogoknak a minimumát, amelyeket minden államnak biztosítania kell az ott élő gyermekek számára: a gyermekek életben maradását, fejlődését, védelmét és a társadalomban való részvételüket biztosító jogokat.

A gyermek joga, hogy:

· segítséget kapjon a saját családjában történő nevelkedéshez, személyiségének kibontakozásához, a fejlődését veszélyeztető helyzet elhárításához, a társadalomba való beilleszkedéséhez,

· sérülés, tartós betegség esetén, fejlődését és személyisége kibontakozását segítő különleges ellátásban részesüljön,

· emberi méltóságát tiszteletben tartsák,

· a fejlődésre ártalmas környezeti és társadalmi hatások, valamint az egészségre káros szerek ellen védelemben részesüljön,

· a bántalmazással, - fizikai, szexuális vagy lelki erőszakkal – az elhanyagolással szemben védelemben részesüljön,

· a hátrányos megkülönböztetés minden formájától mentes, nevelésben-gondozásban részesüljön.

A gyermek bölcsődei ellátása során tiszteletben kell tartani szülei, ezáltal a gyermek lelkiismereti és vallásszabadságát, továbbá figyelemmel kell lenni nemzetiségi, etnikai és kulturális hovatartozására, megkülönböztetések nélkül.

A gyermekvédelmi gondoskodásban részesülő gyermek jogainak védelmét a gyermekjogi képviselő látja el. A gyermekjogi képviselő neve és elérhetősége az intézmény hirdetőtáblán megtekinthető.
11.2  A szülő, gondviselő jogai és kötelességei 
· Jogok 

A gyermek szülője, gondviselője jogosult és köteles arra, hogy gyermekét a családban gondozza, nevelje és a gyermek testi értelmi, érzelmi és erkölcsi fejlődéséhez szükséges feltételeket – különösen a lakhatást, étkezést, ruházattal való ellátást, valamint az oktatáshoz és az egészségügyi ellátáshoz való hozzájutást – biztosítsa.

A gyermek szülője, gondviselője jogosult arra, hogy a gyermek nevelkedését segítő ellátásokról tájékoztatást, neveléséhez segítséget kapjon.

A bölcsődei ellátás során a szülőnek, gondviselőnek joga van ahhoz, hogy:
· megválassza az intézményt, melyre gyermeke nevelését-gondozását bízza,
· megismerhesse a gyermekcsoport életét,

· megismerje a nevelési-gondozási elveket,

· tanácsot, tájékoztatást kérjen és kapjon a kisgyermeknevelőtől,

· a bölcsőde működését illetően mondjon véleményt és tegyen javaslatot,

· megismerje a gyermeke ellátásával kapcsolatos dokumentumokat.

A fenntartó minden év március 1-jéig tájékoztatja a szülőket a bölcsőde nyári nyitvatartási rendjéről és a gondozás – nevelés nélküli nap időpontjáról, mely a bölcsődék napjához kapcsolódik.

A személyi térítési díj összegéről, illetve annak változásáról az intézmény vezetője írásban értesíti a szülőket, gondviselőket.    
· Kötelességek

 A szülő kötelessége, hogy 

· a gyermeke ellátásában közreműködő személyekkel és intézményekkel együttműködjön,

· a fizetendő térítési díjat havonként, a tárgy hónap 10. napjáig rendezze,

· az intézmény házirendjét betartsa,
· a személyes adatokban, az intézményi nyilvántartásokhoz szükséges adatokban és a jogosultsági feltételekben történt változásokat bejelentse. 
A szülő (ide értve: a szülői felügyelet közös gyakorlására jogosult különélő szülőket is) a bölcsődés gyermeke fejlődéséről, betekintést nyerhet a fejlődést nyomon követő dokumentumokba.

A közös szülői felügyelet hiányában, a különélő szülők részére, a gyermek sorsát érintő lényeges kérdések gyakorlása során, amennyiben ezt a szülő írásban kérelmezi, írásban adunk tájékoztatást gyermeke fejlődéséről.
11.3 A személyes gondoskodást végző személyek jogai és kötelességei 

· Jogok

A gyermekjóléti és gyermekvédelmi rendszerben foglalkoztatottakat megilleti az a jog, hogy személyüket megbecsüljék, emberi méltóságukat és személyi jogaikat tiszteletben tartsák, tevékenységüket értékeljék és elismerjék. 

A bölcsődében foglalkoztatott kisgyermeknevelők és az intézmény vezetője - a GYVT. 15.§ (7) bekezdése alapján - a büntetőjogi védelem szempontjából közfeladatot ellátó személynek minősülnek.

· Kötelességek

A bölcsődében nem foglalkoztatható az a személy, aki a GYVT. 11/A § (8) bekezdésében meghatározott kizáró okok valamelyike fennáll. A dolgozónak nyilatkoznia kell arról, hogy nem folyik ellene gyermekbántalmazás miatt eljárás.

A bölcsőde dolgozói kötelesek jelzéssel élni, a gyermek veszélyeztetettsége esetén a gyermekjóléti szolgálatnál. Az alkalmazottakat érintő további kötelességeket a munkaköri leírásokban rögzítettük.

12. A BÖLCSŐDEI ÉLET MEGSZERVEZÉSÉNEK ELVEI
· Kapcsolat a szülőkkel

A bölcsődei nevelés-gondozás sikeressége a családi neveléssel együtt, illetve azt kiegészítve szolgálja a gyermek fejlődését. A bölcsődei felvételkor családlátogatás formájában tájékozódunk a gyermek fejlődési szintjéről, szokásairól, egészségi állapotáról, otthoni napirendjéről, tiszteletben tartva a család intim szféráját illetve kívánságait. Amennyiben szükséges, - a gyermek veszélyeztetettségének megelőzése illetve megszüntetése céljából - a családlátogatást évközben is megismételjük. Folyamatos a tájékoztatatás a szülők és a kisgyermeknevelők között szóbeli és írásos formában egyaránt. A délutáni átadás során a kisgyermeknevelők beszámolnak a napi eseményekről, történésekről, és a fejlődési mozzanatokról, melyeket bejegyeznek az üzenő füzetbe is. A bölcsőde nyitottsága lehetővé teszi azt, hogy a szülők belátogassanak az intézménybe napközben is, tiszteletben tartva a bölcsődei napirend zavartalanságát. Évente 2 alkalommal tartunk szülői értekezletet. Nyílt napok formájában rendezzük meg a jeles eseményeket: Mikulás, Gyermeknap. 

· Beszoktatás-szülővel történő fokozatos beszoktatás

A gyermek alkalmazkodását, adaptációját könnyíti meg a szülővel történő fokozatos beszoktatás. Jól bevált módszer intézményünkben, melyben a szülők is szívesen vesznek részt. A gyermek számára biztonságot nyújt a szülő jelenléte, fokozatosan válik el az anyától, gondviselőjétől, illetve fokozatosan kapcsolódik be a kisgyermeknevelő a nevelési-gondozási folyamatokba. Időtartama átlagosan 2 hét, de a gyermek reakciója a mérvadó. Az egyéni bánásmód biztosítása és a beszoktatás sikeressége csak abban az esetben valósítható meg, amennyiben egy gyermekcsoportban 2 gyermeknél több nem szokik egyazon időpontban. 
· „Saját gondozónő”- rendszer

A biztonság és stabilitás elvének egyik legfontosabb feltétele a személyi állandóság. Minden gyermek bölcsődei ellátásának kezdetétől „saját gondozónője” van. Ő az, aki meglátogatja az otthonában, aki szervezi a beszoktatását, neveli-gondozza, és vezeti a gyermek fejlődésével, állapotával kapcsolatos dokumentációit. A csoportban jelenlévő társgondozónővel együtt szervezik a csoport napirendjét, de amikor mindkét gondozónő jelen van, idejüket és figyelmüket elsősorban a „saját gyermekeikre” fordítják.

· Gyermekcsoportok szervezése

Az intézményben két gondozási egység, ezen belül 3 csoport működik. A bölcsődei gyermekcsoport létszámát a 15/1998. (IV.30.) NM. Rendelet 40.§ (2)-(4) bekezdése határozza meg. E szabályok figyelembe vételével szervezzük meg a csoportokat annak érdekében, hogy a gyermekek ellátása a kisgyermeknevelők számára minél zökkenő-mentesebb legyen.  Maximum 14 fő a megengedett létszám, amennyiben a csoportban minden gyermek betöltötte a 2 évet. Amennyiben van a csoportban olyan gyermek, aki nem töltötte be a 2 évet, úgy a megengedett maximális létszám 12 fő. 

· Napirend

A gyermekek szükségleteihez igazodóan olyan rugalmas napirend alapján szervezzük meg a bölcsődei életet, mely folyamatos, kiszámítható és alkalmazkodik a gyermek egyéni igényeihez, életkori sajátosságaihoz. A napirend nagymértékben függ az életkori összetételtől. A mi intézményünkben az egyik csoport rendszeresen vegyes összetételű. A különböző korosztályú gyermekek napirendjének megszervezése (étkezés, fürdőszobai élet, játéktevékenység, alvás,) az egyik legnehezebb szakmai feladat. E feladat megoldása összetartó állandó csapatot igényel, és átgondolt alapos munkaszervezést. A gyermekek biztonsága, kiegyensúlyozottsága érdekében a kisegítő személyzet bekapcsolódása is meghatározó.
13. A BÖLCSŐDE SZAKMAI KAPCSOLATAI
· Bölcsőde és óvoda kapcsolata
A gyermekek életében fontos momentum az óvodássá válás. A zökkenőmentes átmenet érdekében a két intézmény együttműködése elengedhetetlen. Az óvodai beiratkozás előtt közös szülői értekezletet tartunk az óvónőkkel, ahol lehetőség nyílik a szakembereknek arra, hogy bemutassák intézményüket, szakmai munkájukat és az óvodai életet. Az első óvodai napon – az adaptáció megkönnyítése érdekében – a kisgyermeknevelők elkísérik a gyermekeket az új közösségbe.
· Egyéb kapcsolatok
A kompetenciahatárok kölcsönös tiszteletben tartása mellett, kapcsolatot tartunk azokkal az intézményekkel, akik a gyermekek védelmével és a családokkal kapcsolatba kerülnek. A gyermekek veszélyeztetettségének megelőzése, illetve annak megakadályozása érdekében kölcsönösen jelzéssel élünk és tájékoztatást adunk.

14. A BÖLCSŐDEI NEVELÉS, GONDOZÁS FŐBB HELYZETEI

· gondozás

· játék

· mondóka, ének

· vers, mese

· alkotó tevékenységek

· egyéb tevékenységek

· mozgás

· tanulás

15. DOKUMENTÁCIÓ
A kisgyermeknevelők által vezetett dokumentációk a gyermekek fejlődésének nyomon követését szolgálja és semmiféleképpen nem a gondozott minősítéséről szól. A dokumentációk vezetésénél és őrzésénél a személyiségi jogokat, valamint adatvédelmi szabályokat maximálisan figyelembe kell venni.
A bölcsődevezető által vezetett dokumentációk:
· Felvételi könyv (a felvételek függvényében folyamatosan)
· Statisztika- havi, éves statisztika, kedvezményezett gyermekek nyilvántartása
· A gyermekek nyilvántartása a térítési díjjal kapcsolatban (Gyvt. szerint)

· Heti étlaptervezet az élelmezésvezetővel

· Jelenléti kimutatás, távolmaradás, egyéb hiányzások, helyettesítések, szabadság

· Elektronikus TAJ alapú nyilvántartás vezetése, napi jelentése a KENYSZI rendszerbe

· A dolgozók munkaköri leírásának elkészítése, alkalmassági vizsgálatok elrendelése, ellenőrzése

· Továbbképzési kötelezettség nyilvántartása
A kisgyermeknevelők által vezetett dokumentációk:
· Bölcsődei gyermek-egészségügyi törzslap

· Fejlődési napló

· Percentil  táblázat

· Feljegyzés családlátogatásról

· Feljegyzés a beszoktatásról

· Üzenő füzet

· Csoportnapló

16. PREFERÁLT SZAKMAI CÉLJAINK
Nevelő – gondozó munkánk során, az alapfeladatokon túl, kiemelt figyelmet és nagyobb szerepet fordítunk, a szülőkkel való kapcsolattartásra, a játékra, valamint a magas színvonalú szakmai felkészültségre.
16.1  Kapcsolattartás a szülőkkel:
Fontos a család elsődlegességének hangsúlyozása úgy, hogy a gyermekek kiegyensúlyozott és zavartalan fejlődését, a szülőkkel, gondviselőkkel együttműködve segítsük. Hatékonyan vegyünk részt, a gondozottak személyiségformálásában.
A családdal való kapcsolatfelvétel a gyermek otthoni környezetében, családlátogatás formájában történik, a beszoktatás megkezdése előtt. Célja, hogy a gyermek a kisgyermeknevelővel, ne intézményi keretek között találkozzon először, hanem az otthoni meghitt környezetben.
Bölcsődénkben kéthetes anyás beszoktatás biztosított, amely segíti az anyától való fokozatos elszakadást, és elősegíti a kisgyermek és a kisgyermeknevelő között kialakuló érzelmi kötődést. Segíti a gyermeket új környezetének elfogadásában. Minden gyermeknek van „saját gondozónője”. Az „ölelkezési időt” a kisgyermeknevelő, elsősorban a „saját” gyermekei gondozására, nevelésére fordítja. Így több figyelem jut minden gyermekre, jobban számon lehet tartani a gyermekek egyéni igényeit, problémáit, szokásait.
A szülők és a bölcsőde folyamatosan tájékoztatja egymást a gyermekek fejlődéséről. Ez alapvető fontosságú a személyre szóló nevelés – gondozás kialakításában, hiszen ezzel is segítjük a családokat gyermekük nevelésében. A tájékoztatás mindig őszinte, hiteles, személyes hangvételű, az érintettek személyiségi jogait tiszteletben tartó.

A partneri kapcsolat erősítése érdekében közös családi programokat szervezünk (pl.: családi játékdélutánok, mikulás, farsang, gyermeknap, stb.). Tapasztalataink alapján ezekre igény van, szorosabbá teszik az intézmény és a szülők kapcsolatát.

A bölcsőde nyitott minden érdeklődő számára, függetlenül attól, hogy jelenlegi vagy jövőbeli gyermekről van-e szó. Ennek elősegítése érdekében minden évben „bölcsődekóstolgató”-t szervezünk.

Az idejáró gyermekek szülei bármikor bejöhetnek és megnézhetik, hogy mi történik gyermekükkel a bölcsődében.

Évente két alkalommal szervezünk szülői értekezletet, az elsőn a bölcsődei életről, a másodikon az óvodai életről adunk tájékoztatást.

Egyéb kapcsolattartási formáink: 

- üzenő füzet
- faliújság

- egyéni esetekben megbeszélés kisgyermeknevelővel, ill. vezetővel.
A bölcsődében Érdekképviseleti Fórum működik, mely a gyermekek, és szülők jogainak érvényesítését segíti. Tagjait a mindenkori csoportokból választjuk. A bölcsőde életével kapcsolatos valamennyi területtel kapcsolatban lehetőség van a szülői vélemények elmondására az emberi méltóság, a becsület tiszteletben tartása mellett.

A véleményformálás fórumai a szülői értekezletek, a vezető megkeresése egyeztetett időpontban, az SZMK tagok, és az Érdekképviseleti Fórum.

A szabad véleménynyilvánítási jogának megnyilvánulási eszköze és lehetősége az elektronikus forma és a hagyományos papíralapú forma (hirdetmény, honlap stb.)
16.2 Játék:
A játék a legfontosabb és legfejlesztőbb tevékenység, amely segít a világ megismerésében és befogadásában, elősegíti a gyermek testi, értelmi, érzelmi és szociális fejlődését.

A bölcsődei játéktevékenység megszervezésében a NCSSZI által kiadott (Bp. 2003), módszertani levél alapelvei az irányadóak.
Ennek érdekében tudatosan figyelünk arra: 

- a napirend megszervezésénél megfelelő idő jusson a játékra

- nyugodt légkört biztosítunk,

- reagálunk a gyermekek igényeire, jelzéseire
- a helyzetnek megfelelő módszert alkalmazzuk a játék irányításában,
- a gyermekek életkorának megfelelően biztosítjuk, ill. cseréljük a játékeszközöket.

A mozgásos játékokat főleg az udvaron szervezzük. Ezek elősegítik az ügyesség, gyorsaság, állóképesség kialakulását, és fontos szerepet játszanak a gyermekek egészségének megőrzésében.
16.3 Magas színvonalú szakmai felkészültség:
Törekednünk kell arra, hogy a megüresedett álláshelyeket szakképzett dolgozókkal töltsük fel. Az állományban lévő kisgyermeknevelőket ösztönözzük a főiskolai végzettség megszerzésére. Legyenek folyamatosak a továbbképzések (házi és külső) mind a vezetőnő, mind a kisgyermeknevelők, mind pedig a kisegítő személyzet részéről egyaránt. 

Feltételek: 

· továbbképzések megtervezése, megszervezése,

· továbbtanulások támogatása, kedvezmények megadása.
17. EGYÉB TEVÉKENYSÉGEINK
Gondozás

A gondozás (öltözködés, pelenkacsere, WC használat, kézmosás, étkezés) a bölcsődei élet fontos helyzetei, melyekben lényeges a gyermek szabad aktivitás iránti igényének, és a kompetencia érzésének erősítése. Bensőséges interakciós helyzet, kisgyermeknevelő és gyermek között, melynek elsődleges célja a gyermek testi szükségleteinek kielégítése.

Ének – zene, mondóka

A gyermekek érzelmi és értelmi fejlődésének segítése, a beszédfejlődés fejlesztése, zenei tevékenységek végzése. A módszertani előírásoknak megfelelően a dalokat és a mondókákat Forrai Katalin: Ének a bölcsődében könyvéből választjuk.
A mondókákat igény szerint többször ismételjük. A zenét a gyermekek hangulatától függően hallgatjuk. Hangulatkeltéshez a kisgyermeknevelők szívesen énekelgetnek a csoportban.

Ünnepeink

Decemberi családi délután

A gyermekekkel előtte süteményt sütünk, ajándékokat készítünk, énekelgetünk. Délután a családdal együtt ünnepelünk. A Mikulás csomagot és ajándékot hoz. Közös játék, vendéglátás.

Farsang
Délelőtt a gyermekek és kisgyermeknevelők jelmezbe bújnak. Zene, tánc, mulatság, farsangi fánk evés stb.

Húsvét
Ajándékkészítés a gyermekekkel. Húsvéti csokitojás keresés az udvaron.

Anyák napja

Ajándékot készítünk a gyermekek bevonásával az édesanyáknak, nagymamáknak. Énekelgetéssel, mondókázással ünnepi hangulatot teremtünk.

Gyermeknap
Közös ünneplés, játék, meglepetések az óvodásokkal.

Gyermeknapi családi délután.
Családdal való közös játék, vidámság, nevetés.

A kisgyermeknevelők által készített ajándékok átadása.
Bölcsődekóstolgató
A városban élő kisgyermekes családoknak biztosítunk betekintést a bölcsőde életébe. Erre a bölcsődei beiratkozás előtt kerül sor.

Élelmezés
Az étlapot élelmezésvezető a bölcsődevezetőjével és a bölcsőde orvosával közösen állítja össze a vonatkozó jogszabály (37/2014.(IV.30.) EMMI rendelete) alapján.
A modern táplálkozástudományi elvek szem előtt tartásával, a HACCP követelményeknek megfelelően történik.

Az étrend tervezésekor figyelembe vesszük, hogy a gyermek a bölcsődei minimum négyszeri étkezés esetén az ajánlott napi energia – és tápanyagtartalom 75%-át megkapja. Az étrendünk igazodik az életkori sajátosságokhoz, változatos, idényszerű, ízében összehangolt.

Étkezéseknél figyelembe vesszük a gyermeki kompetenciát. Minden gyermek a saját szükségletének megfelelő mennyiséget fogyaszt el a felkínált ételből. Szem előtt tartjuk, hogy lehetőséget biztosítsunk az önálló étkezésre való törekvésben.

18. A BÖLCSŐDE DOKUMENTÁCIÓJÁNAK NYILVÁNOSSÁGA 

Az 2011.évi törvény CXII törvény által megfogalmazott adatszolgáltatásnak, az intézmény az alábbi módon tesz eleget:
Az intézmény szolgáltatásairól szóló tájékoztatás helyi módja

Az intézmény által nyújtott szolgáltatásokról az intézmény hirdetőtábláján, a Martfű Közéleti Magazinban és Martfű Város Önkormányzata honlapján (www.martfu.hu) tájékozódhat a lakosság. A fenntartó minden év március 1-jéig tájékoztatja a szülőket a bölcsőde nyári nyitvatartási rendjéről.
Szakmai Program nyilvánossága

A fenntartó által jóváhagyott Szakmai Programot a szülők számára hozzáférhetővé kell tenni. Elhelyezve az intézmény irodájában. A betekintést az intézmény vezetője biztosítja. A bölcsőde Szakmai Programja megtekinthető Martfű Város honlapján (www.martfu.hu).
Szervezeti Működési Szabályzat nyilvánossága

A fenntartó által jóváhagyott SZMSZ-t az intézményben a szülők számára hozzáférhetővé kell tenni. Elhelyezve az intézmény irodájában. A betekintést az intézmény vezetője biztosítja.  A Játékvár Óvoda és Bölcsőde –Bölcsődei Intézményegység SZMSZ-e megtekinthető Martfű Város honlapján (www.martfu.hu).
Házirend nyilvánossága

A Házirendet a fenntartó jóváhagyását követően nyilvánosságra kell hozni. Kifüggesztésre kerül a szülők számára is megtekinthető helyen, az intézmény irodájában, a csoportok faliújságján.  Beiratkozáskor a szülőknek szóbeli tájékoztatást kell adni a Házirend tartalmáról és 1 példányt számára átadni. Továbbá megtekinthető Martfű Város honlapján (www.martfu.hu).
19. ZÁRÓ RENDELKEZÉSEK

A Szakmai Programot a Szülői Szervezet véleményezése, egyetértése után a szakalkalmazotti értekezlet 2017. május 11-én elfogadta.
Martfű Város Önkormányzatának képviselő-testülete 2017. május 25-ei ülésén    …/2017. (V.25.) számú határozatával jóváhagyta.

Hatályba lép: 2017. június 1.
Egyúttal a 2016. március 1-től érvényes Szakmai Program hatályát veszti.

Módosítására:

- a fenntartó,

- az Érdekképviseleti Fórum,

- az intézmény vezetősége,

- szak-alkalmazotti közösség 50+1 %- a tehet javaslatot.

A javaslatot írásban az intézményvezetőhöz kell benyújtani, aki azt 30 napon belül a szak-alkalmazotti értekezlet elé terjeszti.

A döntés után Ő értesíti a javaslattevőt a határozatról.

Martfű, 2017. május 11.
Cseriné Gál Katalin



Gonda Istvánné

   bölcsődevezető



intézményvezető

MELLÉKLETEK
1. Megállapodás

2. Kérelem/Adatlap Bölcsődei Felvételhez

3. Napirend

Szakmai Program 1. sz. melléklet

MEGÁLLAPODÁS
Személyes gondoskodást nyújtó gyermekjóléti alapellátás igénybevételéről

Mely létrejött egyrészről a Játékvár Óvoda és Bölcsőde, Martfű Bata út 4/a (továbbiakban, mint Szolgáltató),

Másrészről, név:___________________________, születési név: _____________________________,

Születési hely, idő: ____________________________ anyja neve: ____________________________,

Lakóhelye:__________________________________, tartózkodási hely: _______________________,
Mint törvényes képviselő között a gyermekek védelméről és a gyámügyi igazgatásról szóló többször módosított

1997. évi XXXI. Törvény 32 § 5. bekezdése alapján.

1. Gyermek adatai:

       Név:

       Anyja neve:

       Születési hely, idő:

       Állampolgársága:

       TAJ:

       Lakóhelye:

       Tartózkodási hely:

       Kiskorú gyermek részére a személyes gondoskodást nyújtó gyermekjóléti alapellátás keretén belül bölcsődei ellátást biztosítok.

2. Az ellátás kezdő időpontja:

3. Az ellátás időtartama (határozott, határozatlan):

      4.    A nyújtott szolgáltatás formája és módja:
· a bölcsődei ellátás alapelveire épülő szakszerű gondozást-nevelést 

· napi négyszeri étkezést; nyugodt alvást, pihenést, 

· a gyermek szabad levegőn tartózkodásának biztosítását, 

· az önálló játéktevékenység támogatását, a gyermek fejlettségének megfelelő 

készségfejlesztést 
· az óvodai életre való felkészítést
· bölcsőde orvosi ellátást

· állandóságot (saját gondozónő rendszer), egyéni bánásmódot
5.  Fizetendő térítési díj napi összege:

A fizetés módja, helye: Minden hónapban utólag, Martfű Város Önkormányzata Gyermekjóléti és Szociális Szolgáltató Központ által kibocsátott csekken, vagy átutalással történik.

A fizetendő térítési díj megállapítására, fizetésére vonatkozó szabályokat a GYVT 148. §, a 328/2011. (XII. 29.) Korm. rendelet 1. § (1) bekezdésének a) pontja, 3. § (1) bekezdése, 7. § (1) a) b) pontja és (2) bekezdése, valamint a személyes gondoskodást nyújtó gyermekjóléti alapellátás formájáról, igénybevételéről, a fizetési térítési díjról szóló

12/2012.(IV.2.) ÖR. számú rendelet tartalmazza.

       6.  Az ellátás megszűnik: 

· a határozott idejű elhelyezés esetén a megjelölt időtartam – illetve a meghosszabbított időtartam leteltével,

· a jogosultsági feltételek megszűnésével,

· a jogosult, illetve gondviselője kezdeményezésére, az abban meghatározott időpontban.

Az ellátás megszűnésének szabályait a 15/1998. (IV.30.) NM. Rendelet 43.§ tartalmazza.

A törvényes képviselő aláírásával egyidejűleg igazolja, hogy a megállapodás 1 példányát átvette, illetve nyilatkozik a GYVT. 33§ (2) bekezdésében meghatározott tájékoztatás megtörténtéről. Továbbá igazolja, hogy tájékoztatást kapott a bölcsődében vezetett TAJ alapú nyilvántartásról.

Az ellátást nyújtó felhívja a törvényes képviselő figyelmét, hogy ha adataiban változás történik 15 napon belül bejelentési kötelezettsége van a szolgáltató felé.
Martfű, ……………………………… 

_________________________                                                               ________________________

    szülő / törvényes képviselő                           PH.                        

bölcsődevezető

Szakmai Program 2. sz. melléklet

KÉRELEM/ADATLAP BÖLCSŐDEI FELVÉTELHEZ

Személyi adatok: 
A gyermek neve: 

Születési helye, ideje: 

TAJ száma: 

Állampolgársága: 

Bejelentett lakóhelye: 

Tartózkodási helye: 

Van-e a gyermeknek valamilyen tartós betegsége?                                          Igen       nem 

Jogosultak-e rendszeres gyermekvédelmi kedvezményre?                               Igen       nem 

Hány kiskorú gyermeket nevelnek a családban? 1   2   3 /vagy több 

Anyja neve: 

            
leánykori neve: 


foglalkozása: 


munkahelye:
 


telefonszáma: 

Apja neve: 


foglalkozása: 


munkahelye: 

 
telefonszáma: 

Törvényes képviselő neve: 


bejelentett lakóhelye: 

Milyen okból kéri a bölcsődei elhelyezést? (a megfelelő választ kérjük aláhúzni!) 
· a szülők munkavégzése 

· a szülők betegsége 

· a szülő egyedülállóként neveli a gyermeket, és időszakonként nem tudja biztosítani a gyermek ellátását 

· a szülő szociális helyzete miatt nem tudja biztosítani a gyermek napközbeni ellátását (igazolást kérjük mellékelni!) 

· az anya GYES-en van, de mellette munkát vállal 

· az anya felsőoktatási intézmény nappali tagozatos hallgatója 

· a családban három, vagy több gyermeket nevelnek, és az adott gyermek után más ellátást (GYED, GYES) nem folyósítanak a család számára 

· a szülő munkaerő-piaci részvételt elősegítő programban, képzésben vesz részt 

· egyéb ok: 

A bölcsődei felvétel indokát megfelelő igazolásokkal (munkáltatói igazolás, javaslattevő: gyermekjóléti szolgálat, gyermekorvos, pedagógiai szakszolgálat stb.) alátámasztani szíveskedjék! 
Mikortól kéri a bölcsődei elhelyezést?  ……… év ………………… hó ………. nap 

Szülői nyilatkozat: 
Büntetőjogi felelősségem tudatában kijelentem, hogy a közölt adatok a valóságnak megfelelnek.

Hozzájárulok, hogy a kérelemben szereplő adatokat a bölcsőde nyilvántartásában szerepeltesse.

Martfű, …………………………                                                       …………………………….

                                                                                    szülő / törvényes képviselő 


Szakmai Program 3. sz. melléklet

BÖLCSŐDEI NAPIREND (őszi - téli)
530  - 700
Korán érkező gyermekek fogadása, csendes pihenő

700    - 730
Fürdőszobai tevékenység, érkező gyermekek fogadása

730    - 800
Reggelizés

800    - 930
Szobai játéktevékenység

930    - 945
Tízóraizás

945   - 1045
Öltözködés, udvari játéktevékenység

1045- 1130
Bemenetel, vetkőzés, fürdőszobai tevékenység

1130 - 1200
Ebédelés

1200- 1415
Csendes pihenő
1415- 1510
Ébredés, fürdőszobai tevékenység, uzsonnázás 

1510- 1700
Játéktevékenység hazaadásig
BÖLCSŐDEI NAPIREND (tavaszi-nyári)
530  - 700
Korán érkező gyermekek fogadása, csendes pihenő

700    - 730
Fürdőszobai tevékenység, érkező gyermekek fogadása

730    - 800
Reggelizés

800    - 930
Öltözködés, udvari játéktevékenység
930    - 945
Tízóraizás

945   - 1045
Udvari játéktevékenység

1045- 1130
Bemenetel, vetkőzés, fürdőszobai tevékenység

1130 - 1200
Ebédelés

1200- 1415
Csendes pihenő
1415- 1510
Ébredés, fürdőszobai tevékenység, uzsonnázás 

1510- 1700
Játéktevékenység hazaadásig
PAGE  
21

